tomron87/hebrew-wikipedia-sentences-corpus huggingface dataset:
בין הסיפורים הבולטים שחשף: קשריו של המיליארדר האוסטרי מרטין שלאף עם השטאזי; מחדל המודיעין שהביא לחטיפת גלעד שליט; שיתוף הפעולה ההדוק של בכיר חמאס סלאח שחאדה עם השב"כ.
בשנת 2009 עזב את "מעריב" ועבר לתוכנית "עובדה" בערוץ 2. שנה לאחר מכן החל לעבוד בערוץ 10 כחבר מערכת "המגזין" בהנחיית אושרת קוטלר, שם חשף שורה של פרשות.
ההשתלטות על נכסיו של האוליגרך אלכסיי זכרנקו בעזרת מסמכים מזויפים;
תעשיית התרומות שניהלה משפחתו של הרב אליעזר ברלנד;
מכירת משאבי הטבע של ישראל לתאגידי ענק במחירי הפסד;
תחקיר אודות היחס המפלה של מערכת אכיפת החוק כלפי בני העדה האתיופית;
פרשת ליאור לוטן והחייל אברה מנגיסטו;
פרשת מימון הגרעינים התורניים של מקורבי השר אורי אריאל;
חשיפת השבועון "רימון" שהוצא לאור על ידי השב"כ בשנות החמישים ועוד.
וייס הגיש לעיתים את התוכנית "חמש עם רפי רשף", בהיעדרו של רשף, ואת התוכנית "היום שהיה", וכן הגיש לעיתים את התוכנית "הצינור", בהיעדרו של המנחה גיא לרר.
יחד עם עמיתו ינון מילס, הוא גם החליף את אושרת קוטלר בתוכניתה "המגזין".
ב, וייס משמש כמגיש-מחליף בתוכנית "מאחורי הכסף".
מעבר לזה, הוא משמש גם כמרצה לעיתונות באוניברסיטת תל אביב ובאוניברסיטה הפתוחה.
וייס נשוי ומתגורר במזכרת בתיה.
אריק היה בנו הבלתי חוקי של אריק הראשון שמלך על דנמרק מ-1095 ועד 1103. אריק מרד נגד דודו, נילס, מלך דנמרק וב-1134 הוא הוכרז כמלך.
הוא העניש את יריביו בחומרה וגמל לתומכיו בנדיבות.
הוא נרצח על ידי אחד מנתיניו ואחריו מלך אחיינו, אריק השלישי.
אריק היה בנו של אריק הראשון, מלך דנמרק מפילגש ששמה לא ידוע.
אחיו, קנוט לאברד, העניק לו כמה איים בדנמרק והוא היה לרוזן (jarl) של מון (Møn), לולנד ופלסטר (Falster).
כאשר נרצח קנוט ב-1131, הצטרף אריק לאחיו למחצה, האראלד, למרד כנגד האחראי לרצח, המלך נילס.
באפריל אותה שנה נבחר אריק להיות אנטי-מלך בסקונה, מהלך שגרם להאראלד לקנא ולתמוך בנילס.
צבא תומכיו של אריק הובס בכמה קרבות כנגד נילס וכנגד בנו, מגנוס, כולל ביילין, ביוטלנד ובשלן ונמלט לסקונה.
נסיגתו הקנתה לו את הכינוי "היחף".
הוא ניסה ללא הצלחה לשכנע את לותאר השלישי, קיסר האימפריה הרומית הקדושה לתמוך בשאיפתו להיות מלך ובקשתו ממגנוס הרביעי, מלך נורווגיה לתמוך בו, הושבה אף היא ריקם.
ב-1134 הוא שב לסקונה, שם הצטרף אליו אסר, הארכיבישוף של לונד ובסופו של דבר הוא גם קיבל את תמיכתו של לותאר השלישי.
באותה שנה הוא הביס את צבאו של נילס בקרב פוטביק, בסיועם של פרשים שכירי חרב גרמנים.
בקרב זה נהרג בנו של נילס, מגנוס ונילס עצמו נרצח שלושה שבועות לאחר מכן.
אריק הוכרז כמלך באספה שהתכנסה בסקונה והפך את לונד לבירתו.
עקב הניצחון המזהיר שלו בפוטביק, שונה כינויו מ"היחף" ל"בלתי נשכח" (בדנית: Emune).
האראלד שב לדנמרק והוכרז שם כמלך באספה שהתכנסה בשלזוויג.
אריק רדף אחריו והרג אותו ואת בניו, שמהם שרד רק הבן אולף.
מכאן והלאה שאף אריק לייצב ולהכשיר את שלטונו.
הוא העניק תארים וזכויות לתומכיו והכריז על אסקיל, אחיינו של אסר כבישוף של רוסקילדה.
הוא יזם תהליך לקאנוניזציה של אחיו למחצה, קנוט לאברד והקים מנזר ברינגסטד כדי להוכיח את קיומם של ניסים שהתרחשו בקברו של קנוט.
אריק שאף למסד את זכותם האלוהית של מלכי דנמרק וקאנוניזציה של קנוט הרביעי הייתה תומכת בתביעתו לכתר.
בסופו של דבר הוקדש קנוט ב-1170.
אריק היה ידוע כמלך שגילה קשיחות כלפי אויביו.
בקיץ 1136 הוא יצא למסע צלב כנגד האוכלוסייה הפגנית באי ריגן בים הבלטי ובירתם ארקונה.
הוא הורה לאנשיו לחפור תעלה בין העיר לבין יתר שטחי האי.
מהלך זה השפיע על שפיעת המעיינות שסיפקו מים לעיר ותושבי ארקונה נאלצו להיכנע.
הוא הצטרף למגנוס למערכה בלתי מוצלחת בנורווגיה, שם הוא העלה באש את העיר אוסלו.
כאשר נודע לו שהארכיבישוף אסקיל הסית את אצילי שלן נגדו, יצא אריק במהירות צפונה כדי לדכא את המרד שפשט במהירות ברחבי פין ויוטלנד והטיל קנס כבד על אסקיל.
אריק השני נרצח על ידי אציל בשם סורטה פולב.
אחיינו של המלך הנרצח, אריק האקונסון צעד קדימה עם חרבו שלופה בידו, אך המתנקש נמלט על נפשו.
אריק נקבר בקתדרלת ריבה ואחיינו מלך תחתיו כאריק השלישי.
במועד כל שהוא לפני 1130, נשא אריק לאישה את מלפרידה, בתו של מסטיסלאב הראשון, נסיך קייב.
מלפרידה הייתה אלמנתו של זיגורד הראשון, מלך נורווגיה.
יחד עם פילגשו, תונה, הביא אריק לעולם את בנו סוון, שמאוחר יותר מלך כסוון השלישי, מלך דנמרק.
אריק השלישי (בדנית: Erik III; 1120 לערך – 27 באוגוסט 1146) היה מלך דנמרק מ-1137 ועד שהתפטר מתפקידו זמן קצר לפני מותו.
הוא היה נכדו של אריק הראשון ואחיינו של אריק השני, שאותו הוא ירש על כס המלכות.
הוא היה המלך הדני הראשון שהתפטר מתפקידו, והיחיד עד הוויתור על הכס של מרגרטה השנייה בשנת 2024. על רקע ירושת כתרו התחוללה מלחמת אזרחים, בין סוון השלישי, קנוט החמישי וולדמר הראשון.
אמו הייתה הנסיכה רגנהילד, בתו של המלך אריק הראשון ואביו היה האציל הדני, האקון סוניבסון, נינו של המלך מגנוס הראשון ("הטוב"), שהיה מלך דנמרק ונורווגיה.
אריק היה אחיינו של אריק השני, מלך דנמרק והוא נלחם לצדו בקרב פוטביק ב-1134 וירש אותו כאשר הוא נרצח ב-1137. לא ידוע הרבה על תקופת מלכותו של אריק השלישי.
כרוניקנים בני התקופה חלוקים על אישיותו כמלך והם תיארו הן אדם פסיבי ולא החלטי והן לוחם אמיץ לב ונחוש.
אריק נאלץ להילחם על כס מלכותו כנגד בן דודו, האנטי-מלך אולף הארלדסון.
אולף ביסס את כוחו בסקונה ב-1139 וניסה להדיח את אריק מכס המלכות, עד שאריק הביסו והרגו ב-1141 ליד הלסינגבורג.
במהלך מלחמות האזרחים, פלשו הונדים לחופי דנמרק ולא נתקלו בהתנגדות של ממש.
אריק תמך במגנוס הרביעי, מלך נורווגיה ובזיגורד סלמבה במלחמת האזרחים הנורווגית.
הוא פעל להגדלת כוחה של הכנסייה, בעיקר של מנזר קנוט הקדוש באודנסה, והיו לו יחסים קרובים עם אסקיל, בישוף רוסקילדה.
ב-1146 התפטר אריק מתפקידו, המלך הדני היחיד שעשה כן, מסיבות בלתי ידועות.
הוא פרש למנזר קנוט הקדוש, שם מת ב-27 באוגוסט אותה שנה ושם הוא נקבר.
ניתן להסביר את התפטרותו בהקשר למסקנה שהוא הגיע כי הוא חסר יכולת לשלוט, או בשל מחלתו שממנה מת בסופו של דבר.
כינויו של אריק היה "הכבש" (בדנית: Lam).
ניתן לפרש כינוי זה בהקשר לשה האלוהים, שכן הוא היה אדם אדוק בדתו, מתון ונדיב, או שהוא מצביע על היותו מלך חלש ורך לבב.
ב-1144 הוא נשא לאישה את לוטגרד מזלצודל, נישואים שמצביעים על ההשפעה הגרמנית ההולכת וגוברת שהייתה על דנמרק.
הזוג לא הביא ילדים לעולם למרות שלאריק היה בן מחוץ לנישואין, מגנוס.
אריק מגנוססון (בנורדית עתיקה: Eiríkr Magnússon, בנורווגית: Eirik Magnusson; 1268 – 15 ביולי 1299) היה מלך נורווגיה מ-1280 ועד מותו.
אריק היה בנם הבכור שנותר בחיים של מגנוס השישי ("המחוקק") ושל רעייתו, אינגבורג, בתו של אריק הרביעי, מלך דנמרק.
ב-1273, כאשר מלאו לו חמש שנים, הוענק לו התואר מלך, לצד אביו, שתכנן לערוך לאריק טקס הכתרה כמלך-שותף כאשר ימלאו לו 12 שנים, בקיץ 1280. אף על פי כן, מגנוס מת לפני שזכה להגשים את תוכניתו ואריק היה למלך יחיד והוכתר ככזה במועד המתוכנן בברגן.
בשנים בהן הוא היה עדיין קטין נמשלה נורווגיה על ידי מועצה מלכותית שבה היו חברים ברונים חשובים וככל הנראה גם אמו, המלכה אינגבורג האלמנה.
ב-1282, לאחר שהגיע אריק לבגרות, הייתה ככל הנראה השפעה מרכזית למועצה זו על מלכותו של אריק.
ב-1273 הוענק לאחיו, הוקון, התואר "דוכס נורווגיה" והחל מ-1280 הוא משל על שטח נרחב סביב לאוסלו וסטוונגר, בכפיפות לאריק.
משכנו העיקרי של אריק היה בברגן.
ב-1281 נשא אריק לאישה את הנסיכה מרגרט מסקוטלנד, בתו של אלכסנדר השלישי, מלך סקוטלנד.
מרגרט מתה שנתיים לאחר מכן כאשר ילדה את מרגרט, העלמה מנורווגיה, שהייתה מלכת סקוטלנד מ-1286 ועד למותה ב-1290. מותה של מרגרט הצית סכסוכי ירושה שהובילו לפרוץ מלחמות העצמאות הסקוטיות.
לזמן קצר וללא הצלחה, טען אריק לכתר הסקוטי עבור עצמו מתוקף היותו יורשה של בתו.
בהמשך נשא אריק לאישה את איזבל, בתו של רוברט הראשון, מלך סקוטלנד.
מנישואים אלו לא נולד אף בן זכר ששרד, למרות שנולדה להם בת, אינגבורג, שנישאה ב-1312 לוואלדמר, נסיך שוודיה והדוכס של פינלנד.
תקופת מלכותו של אריק עמדה בעיקר בסימנה של המלחמה נגד דנמרק, שהתנהלה לסירוגין החל מ-1287 ועד 1295. מניע עיקרי למלחמה זו הייתה טענתו של אריק לירושת הכתר הדני בזכות אמו.
ב-1287 הוא אף כרת ברית עם קבוצה של אצילים דנים, שהבולטים מביניהם היו יקוב נילסן, רוזן הלנד וסטיג אנדרסן הבידה, שהוצאו מחוץ לחוק בדנמרק עקב החשד לכאורה שהם רצחו את אריק החמישי, מלך דנמרק.
אריק העניק לשניים מקלט בנורווגיה והוא עצמו יצא בראש צי נורווגי שיחד עם הגולים הדנים תקף את דנמרק ב-1289, העלה באש את העיר אלסינור ואיים על קופנהגן.
תקיפות ימיות נוספות על דנמרק התקיימו ב-1290 וב-1293, עד שב-1295 נחתם שלום בין שתי הממלכות.
אריק כונה "שונא הנזירים", עקב יחסיו הרעועים עם הכנסייה.
עקב העובדה שאריק מת חשוך בנים, ירש אותו אחיו, הוקון החמישי.
הוא נקבר בקתדרלה של ברגן, שב-1531 נהרסה.
אריק ינקו (נולד ב-21 בדצמבר 1991) הוא כדורגלן ישראלי המשחק בעמדת השוער בהפועל ראשון לציון.
ינקו התחיל לשחק כדורגל במחלקת הנוער של הפועל תל אביב, ושיחק 14 פעמים במדי נבחרת הנוער של ישראל.
בעונת 2008/2009 שיחק בקבוצת הנוער של הפועל תל אביב, ובמקביל שימש כשוער שלישי בקבוצה הבוגרת.
ב-4 במאי 2009 שיחק את משחקו הראשון בליגת העל, בניצחון 2–1 נגד מכבי פתח תקווה, כאשר נכנס במקום יניב מזרחי, שפתח בהרכב בעקבות הרחקתו של וינסנט אניימה במשחק הקודם והורחק בעצמו בדקה ה-80 של המשחק.
בשתי העונות שלאחר מכן המשיך לשחק בקבוצת הנוער, ופתח בהרכב הקבוצה הבוגרת בשני משחקים בגביע הטוטו.
בקיץ הושאל להכח עמידר רמת גן מהליגה הלאומית, ובמדיה שיחק שנתיים.
ביוני 2013 שימש כשוער שלישי בסגל הנבחרת הצעירה באליפות אירופה לנבחרות צעירות שנערכה בישראל, אך לא רשם דקות משחק במדי הנבחרת.
בקיץ הושאל להפועל רעננה, העולה החדשה לליגת העל.
במהלך העונה הסתכסך שוערה הראשון של הקבוצה, גל ניר, עם ראשי המועדון, וינקו קיבל את חולצת ההרכב ושיחק ב 13 משחקים בליגת העל.
בסיום העונה הסתיים חוזהו בהפועל תל אביב וינקו חתם על חוזה חדש בהפועל רעננה.
הוא שימש כשוער הראשון גם בתחילת עונת 2014/2015, אך בנובמבר פרק את הכתף בחימום לפני המשחק מול מכבי נתניה וכתוצאה מכך עבר ניתוח שהשבית אותו עד לסיום העונה.
בעונת 2015/2016 חזר לעמדת השוער הראשון של הקבוצה, והגיע עמה לפלייאוף העליון לראשונה בתולדותיה.
ב-16 במאי 2017 חזר לקבוצת נעוריו הפועל תל אביב, לאחר שירדה לליגה הלאומית, וחתם לשלוש עונות במועדון.
בעונת 2017/2018 שימש כשוער הראשון של הקבוצה ועלה עמה בחזרה לליגת העל, לאחר שסיימה במקום הראשון בליגה הלאומית.
לאחר המחזור הראשון של עונת 2018/2019, בו הפסידה הקבוצה 1–2 להפועל חדרה, הוא איבד את מקומו בהרכב לרובי לבקוביץ' ולא שיחק עד תום העונה.
ב-27 ביוני 2019 האריך את חוזהו בהפועל תל אביב עד 2023. את עונת 2019/2020 החל כשוער שני, אך במהלך העונה תפס את מקומו של יואב ג'ראפי בהרכב הראשון.
בסך הכול ערך בעונה זו 14 הופעות בליגת העל, ובסופה שוחרר מהמועדון.
ב-20 ביולי 2020 חתם לעונה אחת במכבי פתח תקווה.
ב-5 ביוני 2022 חתם לעונה אחת במכבי בני ריינה.
ב-12 ביולי 2023 חתם בהפועל אום אל פאחם.
ב-26 ביוני 2024 חתם בהפועל ראשון לציון.
אריק פרדריק טראמפ הוא איש עסקים אמריקאי.
הוא הילד השלישי והבן השני של דונלד טראמפ, נשיא ארצות הברית ה-47, ורעייתו הראשונה איוונה טראמפ.
הוא סגן נשיא בארגון טראמפ, ומנהל רכישות ופיתוח פרויקטים חדשים ברחבי העולם, עם אחיו, דונלד ג'וניור, ואחותו, איוונקה.
ב-2006 ייסד את קרן אריק טראמפ, אשר מגייסת כסף עבור סנט ג'וד, בית חולים מחקרי של ילדים.
הוא הבעלים של יקב טראמפ.
הוא גם מפקח על 18 מועדוני הגולף של אביו, דונלד.
ב-8 בנובמבר 2014 נישא ללארה ליאה יונסקה, מפיקה בתוכנית הטלוויזיה של CBS "Inside Edition".
ב-12 בספטמבר 2017 נולד בנם הבכור, אריק לוק טראמפ.
וב־19 באוגוסט 2019 נולדה בתם השנייה, קרולינה דורותי טראמפ.
באפריל 2021, טראמפ ואשתו רכשו בית ב-3.2 מיליון דולר בפלורידה.
אריק (אהרון הנרי) כהן (6 בינואר 1951 – 14 באוקטובר 2014), היה פרופסור בבית-הספר לחינוך באוניברסיטת בר-אילן, איש חינוך וחוקר של העם היהודי בן זמננו.
פרסם עשרות מאמרים ושמונה ספרים שעסקו בזהות יהודית, חינוך יהודי, הוראת השואה, חינוך בלתי פורמלי, תרבות נוער, תיירות חינוכית, ועוד.
היה מומחה למתודולוגיות מחקר ולשימוש בתורת השטחות.
נולד באוג'דה שבמרוקו ובגיל 6 עלה עם משפחתו לישראל.
בשל קשיים כלכליים, המשפחה היגרה לדרום צרפת, ליון ובניס.
אביו משה (מואיז) היה חייט ואמו רוזט הייתה עקרת בית.
לאריק ארבעה אחים ואחיות: נלי, דניאל, ז'אן-מרק ומרים.
בליון שימש בית המשפחה, בית למהגרים יהודים מצפון אפריקה.
למרות הדוחק הכלכלי, זכו ילדי המשפחה לחינוך מעולה בזכות מדיניות החינוך החינמית הצרפתית.
למד פילוסופיה, סוציולוגיה וסוציו-בלשנות לתואר ראשון ושני באוניברסיטת ליון.
את עבודת הדוקטורט שלו כתב בסורבון בפריז בהנחיית אנני קריז'ל (Annie Kriegel), בנושא המתנדבים בארץ בזמן מלחמות.
היה מתלמידיו של הרב "מאניטו" (הרב יהודא ליאון אשכנזי).
כנער, הצטרף לתנועת הנוער היהודי הצרפתי דז' (Dejj) אשר הקים ג'ורג' פהל.
כמדריך של קבוצת "עלה דז'", עלה ארצה בגיל 20 במהלך מלחמת יום הכיפורים.
בישראל היה אחד מבוגריה הראשונים של תוכנית עמיתי ירושלים של מכון מנדל למנהיגות ועסק במחקר של חינוך יהודי ויהדות התפוצות.
הוא הרבה לעסוק בהוראה, בין היתר באוניברסיטה העברית בירושלים ובאוניברסיטת בר-אילן.
התאמן ולימד קראטה והיה בעל דאן 3. היה מתלמידיו של מאיר יהל, ממייסדי שיטת השוטוקאן בישראל.
אריק היה מומחה ליהדות צרפת וחקר במשך שנים את הדמוגרפיה, הזהות, התרבות והמגמות החברתיות בקהילה היהודית בצרפת.
בין היתר, הוא העריך את גודל הקהילה בכחצי מיליון נפש וב־2014 טען שכ־100,000 מבני הקהילה עשויים לעלות לישראל.
בתחום חקר השואה ערך יחד עם רעייתו עינת מחקר מקיף במסגרתו רואיינו למעלה מ-500 מורים ו- 2,500 תלמידים.
המחקר לימד על עוצמת ההשפעה של לימוד השואה על עיצוב זהות התלמידים ועל הרצון שלהם להמשיך ללמוד על הנושא.
בפרט, זוהתה חשיבות רבה לפעילויות חינוך בלתי-פורמליות, כגון נסיעה לפולין.
לתחום הוראת השואה משמעות פוליטית רבה בשל השפעת השואה על גיבוש הזהות הישראלית.
המחקר השפיע על השיח ועל קבלת ההחלטות בהוראת השואה לתלמידי המגזר היהודי והערבי.
אריק ורעייתו חקרו במשך עשרות שנים את פעילותן של תנועות נוער יהודיות ברחבי העולם, ובפרט את השפעתן של ביקורי בני נוער בישראל במסגרת תוכניות של מחלקת הנוער והחלוץ של הסוכנות היהודית, פרויקט תגלית, ועוד.
בנוסף, הם חקרו את השפעתן של תוכניות להכשרת מורים עבור מכונים כגון יד ושם, מכון שלום הרטמן וקרנות שונות.
במסגרת פעילות מחקר וייעוץ זו, פיתח אריק שיטה ייחודית להערכת תוכניות חינוכיות, אשר מותאמת למטרות הספציפיות של אותה תוכנית, ומאפשרת קבלת החלטות על ידי מנהליה.
על בסיס התוצאות של מחקרים אלו פרסם אריק עשרות מאמרים בתחום הסוציולוגיה של החינוך.
אריק היה מומחה לסוציולוגיה של החינוך הבלתי-פורמלי.
היכרותו עם התחום התבססה על ניסיונו האישי כחניך וכמדריך בתנועת הנוער דז', ועל עשרות מחקרים של תנועות נוער, תוכניות לערכים בבתי-ספר ותיירות חינוכית.
תרומתו המחקרית בתחום זה חרגה מנושאי המחקר הישירים שלו והוא תרם לפיתוח שיטות ומושגים חדשים בתחום.
למשל, מושג ה-Dark Tourism המתאר תופעה פרדוקסלית בה תיירים מבלים את החופשה שלהם באתרי קטסטרופה כגון הירושימה ואושוויץ.
אריק פיתח מושג זה מתוך חקר נסיעות למרכזי ריכוז והשמדה.
אריק תרם לפיתוח כלים המבוססים על תורת השטחות, שיטה סטטיסטית אשר פותחה על ידי המתמטיקאי לואי גוטמן, והשתמש בכלים אלו לניתוח שאלות בתחומי מדע מגוונים, כגון רפואה, פסיכולוגיה, וסוציולוגיה וחינוך.
השימוש בתורת השטחות סייע לו לתיאור תמונה מבנית של התחומים אותם חקר.
היה נשוי לעינת בר און-כהן, בתם של אראלה ומרדכי בר-און, ואביהם של אדם, איתמר, אבנר ואסף חזני.
אריק ה' כהן (עורך) (2015), יהדות צרפת: בין ייחודיות לאוניברסליות בעת החדשה ובזמננו, רמת גן, הוצאת אוניברסיטת בר-אילן.
אריק טשרניחובסקי לשעבר מבכירי השב"כ אשר שימש כראש אגף המבצעים של שירות הביטחון הכללי.
עם גיוסו לצה"ל התנדב טשרניחובסקי לחטיבת הצנחנים והתקבל לסיירת החטיבתית.
בצנחנים עבר טשרניחובסקי מסלול הכשרה כלוחם, קורס מ"כים חי"ר וקורס קציני חי"ר.
לאחר תום הקורס שב לחטיבה ושירת במגוון תפקידים בה ובסיירת מטכ"ל.
בין היתר השתתף במבצע אנטבה.
במלחמת לבנון הראשונה לחם כמפקד פלוגה בגדוד צנחנים במילואים 466. לאחר שחרורו מצה"ל התגייס לשב"כ ושירת במגוון תפקידי מטה ופיקוד.
הוא שימש ראש היחידה הממלכתית לאבטחת אישים ומשלחות לאחר רצח רבין שבעקבותיו הועלתה היחידה לרמת חטיבה באגף האבטחה.
בתפקידו האחרון שימש כראש אגף המבצעים של השירות.
הוא בוגר תוכנית העמיתים של קרן וקסנר ישראל.
אריק התשיעי, או אריק ידוורסון (בשוודית: Erik Jedvardsson), או אריק הקדוש (בשוודית: Erik den helige, או Sankt Erik; 1125 – 18 במאי 1160) היה מלך שוודיה משנת 1156 ועד מותו.
רישומים היסטוריים אודות אריק לא שרדו וכל המידע אודותיו מבוסס על תאורים אגדתיים מאוחרים שמטרתם הייתה להכריז עליו כקדוש.
ברשימות המרטירים של הכנסייה הקתולית הוא מוזכר כקדוש שיום החג שלו הוא ה-18 במאי.
בשל העובדה שמלכים מאוחרים יותר מבית אריק נקברו כולם במנזר ורהם שליד סקרה שבוסטרה ייטלנד, נחשבת משפחתו לבעלת שורשים גותיים כמו בתי מלוכה אחרים בשוודיה של ימי הביניים.
לאריק היה אח, ששמו החל באות J .
אח זה זוהה בשם יואר ידוורסון וזו הסיבה לכך שבמקורות מודרניים מכונה אריק באותו פטרונים.
בסאגה אודות סבר, מלך נורווגיה הוא מכונה "אריק הקדוש, בנו של יטווארד".
החל משנת 1150 היה אריק מלך יריב לסוורקר הזקן שירש את כתר שוודיה בשנת 1130 לערך ונרצח ב-1156, אז הוכר אריק כמלך ברוב מחוזות שוודיה.
על פי האגדות, עשה אריק רבות כדי לחזק את הנצרות בממלכתו ולהפיץ את האמונה הנוצרית בפינלנד.
במאמץ להשתלט על הפינים ולנצר אותם, הוא הנהיג לכאורה את מסע הצלב השוודי הראשון כנגד הפינים ושכנע את הבישוף האנגלי הנרי מאופסלה להישאר בפינלנד כדי להטיף לפינים.
אריק היה אחראי להעלאתם על הכתב של חוקי ממלכתו, שנודעו כקובץ החוקים הקרוי על שמו.
בנוסף, הוא הקים באופסלה העתיקה שלוחה של המנזר הדני של אודנסה.
הוא גם מיסד את המערכת הבלתי אהודה של תשלומי מעשר כדי לתמוך בפעילות הכנסייה בדומה לנהוג במדינות אחרות באירופה.
במאי 1160 או 1161 נתקלו באריק אצילים שוודים תומכי בית סוורקר היריב ליד אופסלה לאחר שיצא מכנסייה בסיום המיסה בחג העלייה.
הוא הופל מסוסו אל הקרקע על ידי המורדים, שהתגרו בו ודקרו אותו למוות ולאחר מכן ערפו את ראשו.
על פי אחת הגרסאות מיוחסת רציחתו של אריק לאמונד אולוובין שהיה שכיר חרב של בית סוורקר.
לאחר רציחתו של אריק הקדוש תפס את השלטון מגנוס הנריקסון, צאצא רחוק של סוון השני, מלך דנמרק.
תקופת מלכותו של מגנוס לא ארכה זמן רב והוא לא הספיק לייצב באופן משמעותי את שלטונו עד אשר בשנה שלאחר מכן נרצח גם הוא על ידי יריביו.
בעל בריתו קרל סברקסון (וככל הנראה שותפו לקשר לרצח אריק) נרצח ב-1167 לאחר שבו של אריק, קנוט הראשון, שב מגלות.
ב-1173 הביס קנוט את יריביו מבית סוורקר, איחד את הממלכה עד מותו ב-1195 והקים את בית אריק כשושלת שליטה.
אריק נשא לאישה את כריסטינה מבית אסטרידסן הדני.
פיליפ אריקסון (כמה היסטוריונים טוענים שהוא היה סבו של קנוט השני, מלך שוודיה).
קתרינה, נישאה לאציל נילס בלק.
מרגרטה, נישאה לסבר, מלך נורווגיה, מתה ב-1202.
אריק הקדוש נקבר לאחר רציחתו בכנסיית אופסלה העתיקה, שאותה הוא בנה מחדש סביב לתלי הקבורה של קודמיו הפגנים.
ב-1167, כאשר החל בנו לתפוס את השלטון לאחר מותו של אחרון מלכי שושלת סוורקר, הוקדש מקום קבורתו.
בנו של אריק, קנוט, עודד את הוקרתו של אביו כמרטיר.
עובדות ובדיות אודות חייו של אריק שימשו בערבוביה, כולל סיפור הנס שאירע לכאורה כאשר מעיין נבע מן האדמה במקום שהבו נפל ראשו של המלך לאחר שנערף.
ב-1273, מאה שנה לאחר שקנוט איחד את שוודיה, הועברו שרידיו של אריק וסימני המלכות שלו אל הקתדרלה הנוכחית של אופסלה, שנבנתה באתר בו נרצח.
העברה זו חיזקה והרחיבה את האמונה בו.
אף על פי שאריק מעולם לא עבר תהליך של קאנוניזציה, הוא נחשב לקדוש בכנסייה הקתולית ובכנסייה האוונגלית לותרנית בארצות הברית ויום חגו הוא ה-18 במאי.
המסורת השוודית כללה תהלוכות שיצאו מהקתדרה של אופסלה העתיקה.
בקתדרלת אופסלה מוצגת עד היום התיבה המכילה את שרידיו של אריק התשיעי.
בימי הביניים נשאו כל מלכי שוודיה את שבועת ההכתרה שלהם כשידיהם מונחות על גבי התיבה.
התיבה המקורית מימי הביניים הותכה על ידי יוהאן השלישי, בין השאר כדי לשלם את הכופר שהוא נדרש לשלם במסגרת הסכם שצ'צ'ין שנחתם ב-1570 וכדי לממן את המלחמה כנגד רוסיה הצארית.
תיבת השרידים הנוכחית המעוצבת בסגנון הרנסאנס הוצבה בשנות השבעים של המאה ה-16 על ידי רעייתו הקתולית הפולנית של יוהאן השלישי, קתרינה.
באפריל 2014 נפתחה תיבת השרידים על ידי חוקרים שוודים כדי לחקור את תכולתה ובמהלך הבדיקה הוצג בקתדרלה הכתר שהיה מונח על ראשו של המלך הקבור.
ב-19 במרץ 2016 פרסמו החוקרים את התוצאות הראשוניות וציינו שמצב השרידים תאם את האגדות אודות נסיבות מותו של אריק ושהם יפרסמו בהקדם דו"ח מלא.
23 מתוך 24 העצמות שהיו בתוך תיבת השרידים השתייכו לאותו גבר בן 30 עד 40. העצם ה-24 (עצם השוקה) השתייכה לזכר מאותה תקופה.
על פי הממצאים, לא רק ששרידי העצמות העידו על פציעות שנרפאו במהלך מסע הצלב נגד הפינים ובמשך חייו של אריק רצופי הקרבות, הגופה ערופת הראש כללה פציעות רבות בגב התואמות למועד המוות.
פציעות נוספות בחוליות הצוואר לא יכלו להתרחש בעת קרב, מאחר שבמהלך הקרבות היה הצוואר מוגן על ידי שריון גוף.
אריק הקדוש הוא הקדוש המגן של העיר סטוקהולם וראשו נושא הכתר מופיע על גבי סמל העיר.
אריק מופיע ביצירות אומנות כמלך צעיר שנרצח במהלך מיסה יחד עם הנרי, בישוף אופסלה.
בקתדרלת אופסלה מוצגת סדרה של ציורים מימי הביניים המאוחרים המתארות את השניים.
אֶריק זֶמוּר הוא סופר, מסאי, ועיתונאי מדיני יהודי צרפתי.
בעל טור בתוכניות טלוויזיה וברדיו RTL.
מ-2011, מככב עם העיתונאי אריק נולו בתוכנית שבועית לדיונים פוליטיים ואידאולוגיים בערוץ Paris Première.
מחברם של מספר ספרים רבי מכר, בהם "ההתאבדות הצרפתית" (2014) ו"חמש שנים לכלום" (2016).
באופן קבוע מוטחות נגדו ביקורות על עמדותיו הפולמוסיות.
ב-2011 הורשע בגין "הסתה לשנאה על רקע גזעי", לאחר שטען שרוב הפושעים בצרפת הם שחורים וערבים.
ב-2022 הוא הורשע באמירת דברי שטנה על כך שאמר על בני מהגרים "גנבים, רוצחים, הם אנסים.
אנחנו צריכים לשלוח אותם בחזרה".
זמור מגדיר את עצמו כ"גוליסט", ובנובמבר 2021 הכריז על התמודדותו בבחירות לנשיאות צרפת באפריל 2022 מטעם מפלגת "כיבוש מחדש".
זמור מתנגד למונח "אסלאם רדיקלי" וטוען שטרור המוסלמי הוא תופעה מוסלמית מובהקת הנסמכת על הקוראן ולא תופעה שולית בתוך האסלאם כפי שרוצים להציג זאת רוב מהגורמים במערב.
במקביל, הוא לא התנגד שאיראן תשיג נשק גרעיני.
זמור רואה באיחוד האירופי מתכון מובהק לגלובליזציה ולאיבוד זהויות, ומזהיר מפני הסכנות הכרוכות בהיעלמות הגבולות בין מדינות האיחוד.
הוא מתנגד לאידאולוגיות שמפתחות תנועות אנטי-גזעניות, פמיניסטיות ולהט"ביות, וטוען שיש להן כוונות זדוניות בדבר עתידה של החברה והזהות הצרפתית.
בעבר הוא עורר פולמוס כאשר טען שמשטר וישי הציל יהודים, והסביר שאכן ניצלו יהודים צרפתים על ידי המשטר בתמורה ליהודים מהגרים.
בשנת 2016 פרסם שקיימת בצבא הצרפתי תוכנית ל"כיבוש מחדש" של השכונות המוסלמיות במטרה להחזיר בהן את תחושת הביטחון, וטען שהתכנית נהגתה במשותף עם קצינים בצה"ל.
הוא דיבר נגד ההגירה לצרפת.
הוא טען כי ההגירה אינה שורש כל הבעיות מהן סובלת צרפת, אך כי היא בהחלט מחמירה אותן.
ב-16 בינואר 2022 נקנס זמור על ידי בית המשפט בפריז ב-10,000 אירו על כך שכינה ילדי מהגרים ללא ליווי "אנסים" ו"רוצחים" בשידור טלוויזיה בספטמבר 2020.
זמור נשוי לעורכת דין, ואב לשלושה.
השם העברי שלו הוא "משה".
בדצמבר 2021 דווח כי העוזרת שלו, שרה קנפו בת ה-28, איתה ניהל רומן מחוץ לנישואין, בהיריון ממנו.
התחקיר בנושא פורסם במגזין צרפתי, חרף הניסיונות של בני הזוג למנוע זאת בטענה לפגיעה בפרטיותם.
אריק השנים עשר, או אריק מגנוסון (בשוודית: Erik Magnusson; 1339 – 21 ביוני 1359) היה בנו של מגנוס הרביעי, מלך שוודיה שמרד בו ומלך על חלק משוודיה משנת 1356 ועד מותו.
הוא נשא לאישה את ביאטריס, בתו של לודוויג הרביעי, קיסר האימפריה הרומית הקדושה.
ב-1343 נבחרו אריק ואחיו הוקון כיורשי הכתר לשוודיה ולנורווגיה, בהתאמה.
העובדה שב-1355 עלה הוקון לכס המלוכה הנורווגי (ובכך פוצל האיחוד בין שתי הממלכות), בעוד שאריק לא קיבל שום תפקיד במועצה המלכותית השוודית, גרמו ככל הנראה להחלטתו להוביל מרד כנגד אביו.
ב-1357 נאלץ מגנוס הרביעי עקב המרד לחלוק את השליטה בשוודיה עם בנו אריק, שקיבל את השליטה על רוב חלקה הדרומי של שוודיה ועל פינלנד.
ב-1359 אוחדה שוודיה מחדש בעקבות התפייסות בין האב לבין הבן והשניים משלו כמלכים-שותפים עד למותו של אריק כמה חודשים לאחר מכן.
כאשר גסס אריק הוא האשים את אמו, בלאנש מנאמור, בהרעלתו.
זמן קצר לאחר מותו מתה גם רעייתו ביאטריס.
הסברה המקובלת היא שהשניים מתו כתוצאה ממגפת המוות השחור.
ונדט הוא קצין בדימוס בדרגת לוטננט גנרל בצבא ארצות הברית.
בתפקידו האחרון שירת כמפקד מפקדת המבצעים המיוחדים של נאט"ו.
ונדט התגייס לצבא ארצות הברית ב-1986. לאחר חמש שנים בהן שירת כקצין חיל הרגלים הצטרף ב-1991 לכוחות המיוחדים ומילא במשך 21 שנים שרשרת תפקידי פיקוד, ממפקד צוות ועד מפקד זירה.
שירת כמפקד צוות, מפקד פלוגה ומפקד גדוד בקבוצת המבצעים המיוחדים הראשונה, ופיקד על הקבוצה בשנים 2006 עד 2008. בין השאר שירת באינדונזיה, השתתף במבצע חירות מתמשכת בפיליפינים, במלחמת עיראק ובמלחמת אפגניסטן.
ב-2008 עבר לשרת בגיס הרב-לאומי בעיראק.
בשנים 2009–2011 שירת במחלקת ההגנה, תחילה כאחראי על מדיניות המבצעים המיוחדים ולאחר מכן עוזרו הצבאי של מזכיר ההגנה של ארצות הברית.
בתפקידו הבא שירת באפגניסטן כסגן מפקד אזור צפון בכוח הסיוע הביטחוני הבינלאומי.
ביוני 2012 מונה למפקד זירת המבצעים המיוחדים בפיקוד כוחות ארצות הברית בקוריאה.
במאי 2014 מונה למפקד מרכז קנדי להכשרת כוחות מיוחדים ושירת בתפקיד במשך שנה.
לאחר מכן שימש ראש מטה פיקוד האוקיינוס השקט.
בנובמבר 2017 מונה למתאם הביטחוני בין ישראל לרשות הפלסטינית.
בנובמבר 2019 מונה למפקד מפקדת המבצעים המיוחדים של נאט"ו.
הוא שירת בתפקיד עד ינואר 2021.
לאחר שחרורו מכהן כמרצה בבית הספר של הצי ללימודים מתקדמים.
הוא בוגר תואר ראשון במשפטים ומדעי החברה מאוניברסיטת קליפורניה בסנטה ברברה, בעל תואר שני בלימודי ביטחון מבית הספר של הצי ללימודים מתקדמים (1995).
מלבד אנגלית הוא דובר ערבית וקוריאנית.
אריק טן האך (בהולנדית: Erik ten Hag; נולד ב-2 בפברואר 1970 בהאקסברגן שבהולנד) הוא כדורגלן עבר ומאמן כדורגל הולנדי.
טן האך החל את קריירת המשחק המקצוענית שלו ב-1989 בטוונטה ההולנדית, בה שיחק בשלוש קדנציות שונות (1989–1990, 1992-1994, 1996 - 2002), כאשר באחרונה שבהן אף זכה עם קבוצתו בגביע ההולנדי בפעם השנייה בתולדות המועדון.
בין לבין, שיחק טן האך גם בדה חראפסחאפ, ואלבייק ואוטרכט.
בתקופה בה שיחק בדה חראפסחאפ היה שותף טן האך לזכיית המועדון באליפות הליגה השלישית בהולנד ועלייתו לליגה השנייה.
טן האך פרש ממשחק פעיל בגיל 32, בסיומה של עונת 2001–2002, העונה בה זכה עם קבוצתו בגביע ההולנדי.
את קריירת האימון המקצוענית שלו החל טן האך בשנת 2006, כאשר מונה לעוזר המאמן בטוונטה, הקבוצה בה פרש ממשחק פעיל.
במהלך עבודתו בטוונטה, שימש בין 2006 ל-2008 כעוזר המאמן של פרד רוטן ולאחר מכן, בין 2008 ל-2009 כעוזרו של סטיב מקלארן.
ב-2009, לאחר שנה אחת בשלאקה 04 מהבונדסליגה, חזר רוטן להולנד, חתם בפ.ס.וו איינדהובן וצירף לצידו שוב את טן האך.
ב-2012, לאחר שש שנים בתפקיד עוזר המאמן, מונה טן האך למאמנה של גו אהד איגלס מהליגה ההולנדית השנייה, על ידי מארק אוברמארס, ששימש באותו הזמן כבעל המניות בקבוצה (והיום משמש כמנהלה הספורטיבי של אייאקס).
ב-2013, עזב טן האך את הקבוצה ומונה למאמנה של קבוצת המילואים של באיירן מינכן - באיירן מינכן ב' מהליגה הגרמנית הרביעית.
רבים תהו על בחירתו זו בהולנד, שכן טן האך זכה להצלחה בגו אהד איגלס והיה מבוקש על ידי מספר קבוצות בליגה הבכירה.
כשנשאל על כך הסביר טן האך כי הוא רוצה ללמוד מפפ גווארדיאולה, מאמנה של באיירן באותו הזמן והוא מעדיף את לשפר את הידע והניסיון שלו לפני שהוא עובר לתחנה הבאה.
ב-22 במאי 2015 עזב את תפקידו במועדון הגרמני.
בקיץ 2015 מונה טן האך למאמנה של אוטרכט מליגת העל ההולנדית, עמה זכה להצלחה.
בעונתו הראשונה במועדון הוביל טן האך את הקבוצה למקום החמישי בטבלה תוך הצגת כדורגל התקפי ומלהיב.
בעונתו השנייה שיפר עמדות וסיים את העונה במקום הרביעי בטבלה, המוביל לליגה האירופאית.
ב-10 בינואר 2017 האריך את חוזהו במועדון לשלוש שנים נוספות.
הצלחתו באוטרכט לא נעלמה מראשיה של קבוצת הפאר ההולנדית אייאקס אמסטרדם שסבלה בעונת 2017/2018 מעונה קשה בה הודחה מהגביע, ממוקדמות הליגה האירופאית והפסידה את האליפות לפ.ס.וו.
איינדהובן, וב-21 בדצמבר 2017 שילמה אייאקס לאוטרכט כמיליון יורו דמי העברה ומינתה את טן האך למאמן הקבוצה.
בחצי הגמר סיימה קבוצתו את דרכה במפעל לאחר 3:3 מול טוטנהאם האנגלית בסיכום שני משחקים בשיטת בית-חוץ, זאת בעקבות יתרון שערי החוץ שהיה אצל האנגלים.
ב-5 במאי 2019 זכה עם אייאקס בגביע ההולנדי, לאחר ניצחון 4:0 על וילם II.
ב-15 במאי השלימה קבוצתו דאבל וזכתה באליפות ליגת העל ההולנדית.
ב-20 ביוני 2019 האריך את חוזהו בקבוצה עד לסוף עונת 2021/2022. הוא עזב את הקבוצה בסיום עונת 2021/2022 לאחר שזכה עם הקבוצה בשלוש אליפויות ושני גביעים הולנדים.
ב-21 באפריל 2022 חתם לשלוש עונות במנצ'סטר יונייטד מהפרמייר ליג, עם אופציה לשנה נוספת.
בעונתו הראשונה הוביל את יונייטד לזכייה בגביע הליגה האנגלי לאחר ניצחון בגמר על ניוקאסל יונייטד בתוצאה 0–2. והגיע לגמר הגביע האנגלי בוומבלי, בו הפסיד למנצ'סטר סיטי, 2-1.
בעונתו השנייה במועדון, הוביל את יונייטד לעונת שפל היסטורית בליגה, כאשר סיים במקום השמיני בטבלת הפריימר ליג.
למרות הכישלון היחסי בעונתו השנייה במועדון, הוא הצליח להוביל את קבוצתו עונה נוספת לגמר הגביע האנגלי (גביע ה-FA), בו היא נפגשה בשנית עם מנצ'סטר סיטי, לה היא הפסידה בגמר של השנה שעברה, וניצחה אותה 1–2.
לאחר הזכייה בגביע חתם על הארכת חוזהו במועדון, אך לאחר פתיחת עונה לא מוצלחת הוא פוטר מתפקידו ב-28 באוקטובר 2024.
ב-26 במאי 2025 מונה למאמנה של באייר לברקוזן מהבונדסליגה.
הוא פוטר ב-1 בספטמבר, לאחר שני משחקי ליגה בהם השיג נקודה אחת.
מאמן החודש בפרמייר ליג: ספטמבר 2022, פברואר 2023
אריק כריסטיאן אולסן הוא שחקן ומפיק אמריקאי.
הוא ידוע בזכות תפקידו כבלש מרטי דיקס בסדרה "NCIS: לוס אנג'לס", וכאוסטין בסרט הקומדיה הפארודי "קטע מהסרטים".
אולסן נולד ביוג'ין, אורגון שבארצות הברית.
בנם של ז'אן (לבית דונסטאד), כומר, ופול וי.
לו אח גדול בשם דייוויד פול אולסן שמשמש ככפיל שלו בפעלולים; אחיו גם נשוי לעמיתתו לסדרה "NCIS: לוס אנג'לס" השחקנית האמריקאית-פורטוגלית-יהודייה דניאלה רוח.
אולסן הוא ממשפחה נוצרית ממוצא נורווגי.
אולסן בילה את מרבית ילדותו בבטנדורף, איווה ולמד בבית הספר התיכון והתיכון בבטנדורף, שם עסק בפעילויות ספורט.
בנוסף השתתף בהופעות תיאטרון מקומיות רבות.
התפקיד הראשון של אולסן היה התפקיד הראשי בסרט הטלוויזיה "בקשתו של ארתור" משנת 1999. באותה שנה, אריק קיבל תפקיד ראשי בסדרת הטלוויזיה של פוקס, תתאפס על עצמך, כששיחק את קמרון גרין.
הסדרה נמשכה שנה ולאחר מכן עבר לשחק במסך הגדול כשגילם תותחן בסרט פרל הארבור.
בעקבות השתתפותו בסרט הוא קיבל תפקיד ראשי בדרמת הנעורים "קטע מהסרטים".
לאחר מכן גילם אולסן את ג'ייק בסרט הקומדיה "חתיכה בהפתעה".
בשנת 2003 הוא זכה בתפקיד לויד כריסמס בסרט "מטומטמים ללא הפסקה", סרט ההמשך לסרט המצליח "מטומטמים בלי הפסקה".
לאחר מכן הצטרף לעונה האחרונה של סדרת הטלוויזיה "מרוץ לאתמול".
בשנת 2009 הוא הופיע בכמה פרקים בעונה הראשונה של קומדיית המצבים "קומיוניטי", כסטודנט.
אולסן הופיע בסדרת האודיו של ויל פרל ואדם מקיי, "Funny or Die", סדרת מערכונים, המציגה דמות בשם פרי הילטון, פרודיה על פריס הילטון.
בהמשך כיכב בסרט האימה ומדע בדיוני "היצור".
ב-2010 שיחק בסרט "תוכנית גיבוי" לצדה של ג'ניפר לופז.
אולסן גילם את הבלש מרטי דיקס בסדרה "NCIS: לוס אנג'לס".
דמותו הופיעה בשני פרקים בעונה הראשונה לפני שהוא הצטרף לצוות השחקנים הקבוע בעונה השנייה.
בשנת 2017 שיחק בסרט הספורט-הביוגרפי "קרב המינים".
הוא חלק מצוות השחקנים של Mortal Enemy מאת ניקולס ראיין הווארד משנת 2018. אולסן הפיק מספר סרטים, סרט קצר "קירח", משנת 2014 ומפיק בכיר של הסרט התיעודי "אנדי איירונס: נשיקת האל" משנת 2018. בבעלותו חברת הפקות "Cloud Nine Productions".
בשנת 2019 היה למפיק בכיר שהפיק עבור חברת Hulu סדרה בשם "Woke".
באוקטובר 2011 התארס לשחקנית שרה רייט.
הם נישאו ליד ג'קסון הול, ויומינג, ב-23 ביוני 2012. יש להם 3 ילדים.
וויאט אוליבר אולסן הנולד ב-16 באוגוסט 2013, אמה אוליביה אולסן שנולדה ב-9 באוגוסט 2016, וילדתם השלישית, ווינטר סטורי אולסן נולדה ב-15 בספטמבר 2020.
אולסן ורייט השתתפו בפרק משנת 2015 בתוכנית "ציידי הבתים" כשחיפשו בית נופש לרכישה ליד ג'קסון הול.
אולסן ורעייתו חברים גם במועצת המנהלים של פרס הסביבה לתקשורת.
בנוסף, אולסן מתנדב בארגון הצדקה "Hats Off for Cancer" כחבר דירקטוריון כבוד ודובר, המופיע בקמפיין הפרסום שלהם.–
Scott Porter"2016סטאר נגד כוחות הרשעאבן / לוויתן / קולות נוספים2 פרקים2017ריאן הנסן פותר פשעים בטלוויזיהעצמועונה 1; 2 פרקים2018רובוט צ'יקןצ'יף מרטין ברודי / בזיל מרחוב בייקר / לוגן 5פרק: "Things Look Bad for the Streepster"
+שנהמסגרתקטגוריהעבודה מועמדתתוצאהמקורהערות2000פרסי האמן הצעירהופעה הטובה ביותר בסדרת טלוויזיה – לאנסמבל צעירGet Realיחד עם ג'סי אייזנברג, קייל גיבסון ואן האת'וויי2003פרס פטל הזהבהזוג הגרוע ביותר על מסך הקולנועמטומטמים ללא הפסקהיחד עם דרק ריצ'רדסון2014פרסי פריזמה הופעת השחקן הטובה ביותר בסדרת דרמה עלילתיתNCIS: לוס אנג'לס2025פרס הטלוויזיה של ג'ותהםסדרת דרמה פורצת דרךמטלוק
אריק בארט וינטר הוא שחקן קולנוע וטלוויזיה ודוגמן עבר אמריקאי.
הוא ידוע בתפקידיו בטלוויזיה כקרייג אולופלין בסדרת הטלוויזיה "המנטליסט", תפקידו כדאש גרדינר בסדרה "המכשפות מאיסט אנד", ובתור סמל טים ברדפורד בסדרת הדרמה "הטירון".
וינטר נולד ב-17 ביולי 1976 בעיר לה מיראדה במחוז לוס אנג'לס, קליפורניה.
וינטר סיים את לימודיו באוניברסיטת קליפורניה בלוס אנג'לס עם תואר ראשון בפסיכולוגיה.
כדי לממן את שכר הלימוד הוא החל לדגמן.
לפני תפקידיו במשחק, וינטר השתתף כדוגמן בכמה קמפיינים מפורסמים, ביניהם קמפיין עבור טומי הילפיגר ועבור בושם שהוציאה בריטני ספירס.
וינטר שיחק בתפקיד רקס בריידי באופרת הסבון "ימי חיינו" מ־8 ביולי 2002 עד 26 ביולי 2005. לאחר שעזב את "ימי חיינו" היו לו תפקידים קטנים רבים בתוכניות טלוויזיה, כמו רוזווד, CSI ומכושפות ו-"Just Legal".
היה לו תפקיד חוזר בדרמת הטלוויזיה אחים ואחיות.
הוא שיחק במספר סרטי קולנוע בין היתר בסרט "הארולד וקומאר בורחים מגואנטנמו" (2008) ובסרט האמת המכוערת משנת 2009.
בשנת 2010 כיכב וינטר בתפקיד הדמות מייקל פריינד, חברה הדמיוני של ג'יין (אליסה מילאנו) בסרט הטלוויזיה "ימי ראשון בטיפאני".
בין השנים 2010 ל-2012 הופיע וינטר בדרמת הפשע המנטליסט כסוכן ה- FBI קרייג אולופלין.
בשנת 2012 היה לו תפקיד חוזר בסדרת הדרמה הקומית, "GCB".
וינטר הופיע במשחק פלייסטיישן 3, Beyond: Two Souls.
בשנת 2013, וינטר החל לככב בסדרת הטלוויזיה Lifetime המכשפות מאיסט אנד בתפקיד דאש גרדינר.
הסדרה בוטלה ב־4 בנובמבר 2014 לאחר שתי עונות.
באוקטובר 2018 החל לככב בדרמת הטלוויזיה הטירון בתפקיד ראשי.
וינטר כתב עם אשתו, רוסלין סאנצ'ס, ספר ילדים "סבי וארץ צ'ה צ'ה צ'ה", שיצא לאור בשנת 2017. הספר נכתב בהשראת בתם, סבלה 'סבי' רוז וינטר.
וינטר היה נשוי לשחקנית אליסון פורד משנת 2001 עד 2005.
הוא יצא עם השחקנית רוסלין סאנצ'ס במשך שנתיים לפני אירוסיהם ב-1 בינואר 2008 במהלך חופשת חופשה באי וייקס, ממזרח לפוארטו ריקו.
בני הזוג נישאו ב־29 בנובמבר 2008 במבצר היסטורי בסן חואן בפוארטו ריקו.
בתם, סבלה רוז וינטר, נולדה ב-4 בינואר 2012. ילדם השני, דילן גבריאל וינטר, נולד ב-3 בנובמבר 2017.
+שנהסרטתפקידהערות2008הרולד וקומר בורחים ממפרץ גואנטנמוקולטון גרהאם2009האמת המכוערתקולין אנדרסון2012לשחק באשאדם2014Cometג'וש
+שנהסדרהתפקידהערות1999פרופיילרטודפרק: "Heads, You Lose"לא לבושהאריק2 פרקיםמשפחת פרקראנתוניפרק: "The Boomerang Effect"2002המופע של אנדי דיקפרק: "Andy's Tinseltown Chow-House"מכושפותטרבורפרק: "Sam, I Am"2005–2002ימי חיינורקס בריידי647 פרקים2004Back When We Were Grownupsהאנקסרט טלוויזיה של הולמרק2005The Magic of Ordinary DaysוולטרCSIג'וליאן הרפרפרק: "Room Service"2006–2005Love, Inc.
אריק תומאס וון דטן הוא שחקן אמריקאי.
אריק תומרס וון דטן נולד ב-3 באוקטובר 1982 בסן דייגו, קליפורניה, בנם של וולקר וון דטן וסוזן וון דטן (לבית פרבר), צלמת.
יש לו שלוש אחיות, דולי, בריטה ואנדריאה, ואח, טימותי.
משפחתו עברה להתגורר באל סגונדו (אנ'), קליפורניה כשהיה צעיר.
באל סגונדו, וון דטן למד בבית הספר היסודי הציבורי המקומי, והיה חבר בתנועת הצופים.
אביו הוא מהגר מגרמניה ואמו היא ילידת ארצות הברית.
סבו מצד אימו, פיליפ פרבר (בנם של אברהם פרבר וברטה נחבאום), הוא יליד ניו יורק, בנם של מהגרים יהודים רוסיים, וסבתו מצד אימו, ויולט מארי קרמייקל, ילידת ויצ'יטה, קנזס, היא ממוצא אנגלי, גרמני, סקוטי ואירי.
בשנת 1992 החל לשחק באופרת הסבון "ימי חיינו" בה הוא הופיע עד 1993, ב-1995 דיבב בסרט "צעצוע של סיפור" את סיד פיליפס, הילד המתעלל בצעצועים, באותה שנה גם שיחק בסרט "Top Dog" עם צ'אק נוריס.
ב-1996 שיחק ב-"Christmas Every Day", סרט טלוויזיה לחג המולד וב-1997 שיחק בסרט הקומדיה "Leave It to Beaver".
בשנת 1998, שיחק את התפקיד הראשי בסרט של דיסני "Brink!".
בשנת 1999 דיבב בסרט האנימציה "טרזן" ולאחר מכן בהמשכו "טרזן וג'יין" משנת 2002.
בשנת 2001 שיחק בסרט "יומני הנסיכה", בו גילם את ג'וש בריאנט, הבחור בו מיה תרמופוליס מאוהבת.
באותה שנה דיבב בסרט "להציל את החופש הגדול".
בשנת 2007 הוא ערך את הופעת הבכורה שלו על הבמה בהצגה לילדים "The Christmas Princess" בתיאטרון בסנטה מוניקה.
בשנת 2009, הוא הופיע בקליפ "Wanted" של זמרת הפופ ג'סי ג'יימס (אנ').
בשנת 2010, הוא ביצע הופעת קמע לפני שפרש ממשחק בסרט "צעצוע של סיפור 3" וחזר על תפקידו כסיד פיליפס.
החל משנת 2018, וון דטן עובד בתור מנהל מכירות עבור Rosland Capital, חברת ניהול נכסי מתכות יקרות.
בשנת 2024, לאחר כחמש עשרה שנות היעדרות מהמסך, וון דטן גילם את מארק בסרט הטלוויזיה "Acting Coach Nightmare" של ערוץ הכבלים Lifetime.
ב-21 בספטמבר 2018, לאחר שנתיים של זוגיות, נישא אריק לאנג'לה צ'אן, סוכנת נדל"ן במקצועה, איתה יש לו שלושה ילדים.
ג'רמי פריץ הידוע יותר בשם הבמה שלו, אריק יאנג הוא מתאבק קנדי, המופיע בארגון ההיאבקות Impact Wrestling.
פריץ חתם על חוזה בארגון ההיאבקות Total Nonstop Action Wrestling (TNA, לימים Impact Wrestling) בתחילת שנת 2004 והופיע לראשונה כחלק מקבוצת קנדה.
הוא היה חלק מן הארגון עד לשנת 2016, שנה שבה הוא עבר לארגון ההיאבקות WWE.
כמו כן, הוא אלוף הגראנד סלאם הרביעי ואלוף הטריפל קראון השביעי.
בתקופתו ב-WWE בין השנים 2016 ל-2020, הוא היה חלק מקבוצת SAnitY ביחד עם אלכסנדר וולף, קיליאן דיין וניקי קרוס ואף זכה עימם פעם אחת באליפות הזוגות של NXT (תחת חוק פריבירד).
אליפות במשקל קל של APWF (פעם אחת)
אליפות במשקל כבד של FWE (פעם אחת)
האליפות העצמאית של FSPW (פעמיים)
אליפות במשקל כבד של IWF (פעם אחת)
הישגים בארגון ההיאבקות Lariato Pro Wrestling
אליפות Lariato Pro (פעם אחת, נוכחי)
הישגים בארגון ההיאבקות Memphis Wrestling
אליפות הזוגות הדרומית של Memphis (פעם אחת) - עם ג'וני דיביין
הישגים בארגון ההיאבקות Neo Spirit Pro – NSP
האליפות העצמאית של NSP (פעם אחת)
PWI דירג אותו במקום ה-19 מתוך 500 המתאבקים הטובים ביותר לשנת 2014
אליפות העולם במשקל כבד של TNA/אליפות העולם של אימפקט (פעמיים)
אליפות האגדות/הגלובלית/הטלוויזיה/מלך ההר של TNA (3 פעמים)
אליפות הזוגות של TNA (פעמיים) – עם קאז (1) וקווין נאש וסקוט הול (1)
אליפות הזוגות של NWA (פעמיים) – עם בובי רוד
אליפות זוגות הנוקאאוטס של TNA (פעם אחת) – עם ODB
אליפות העולם בשתיית בירה של TNA (פעמיים)
גביע העולם של TNA (2014) – עם בולי ריי, גאנר, אדי אדוארדס ו-ODB
פרסי סוף השנה של TNA/Impact (3 פעמים)
רגע השנה (2020) - החזרה שלו לארגון באירוע סלאמיברסרי
קרב השנה (2020) – נגד אדי אדוארדס נגד אייס אוסטין נגד טריי נגד ריץ' סוואן באירוע סלאמיברסרי
אליפות הזוגות של NXT (פעם אחת) - עם אלכסנדר וולף
צמד השנה (2017) - עם אלכסנדר וולף וקיליאן דיין
הקרב הגרוע של השנה (2006) - הבאטל רויאל ההפוך של TNA בפרק של התוכנית !TNA Impact
אליפות העולם במשקל כבד של XWC (פעם אחת)
אריק סוברה יואן הוא איש עסקים ומיליארדר אמריקאי יליד סין, ומנכ"ל ומייסד Zoom Video Communications, שבבעלותו 22% מהחברה.
יואן הוא בנם של מהנדסי גאולוגיה.
הוא נולד וגדל בטאיאן, מחוז שאנדונג, סין.
בכיתה ד' אסף יואן שאריות בנייה למיחזור נחושת במזומן.
כסטודנט שנה א' באוניברסיטה בשנת 1987, הוא קיבל השראה לפתח תוכנת וידאו בזמן שהוא נסע ברכבת 10 שעות לבקר את חברתו וחיפש דרך קלה יותר "לבקר" אותה.
הוא קיבל תואר ראשון במתמטיקה שימושית ומדעי המחשב מאוניברסיטת שאנדונג למדע וטכנולוגיה ותואר שני בהנדסת גאולוגיה מאוניברסיטת סין לכרייה וטכנולוגיה בבייג'ינג.
יואן השלים תוכנית מנהלים באוניברסיטת סטנפורד בשנת 2006.
לאחר התואר שני התגורר יואן בבייג'ינג והשתתף בתוכנית הכשרה ביפן במשך ארבעה חודשים.
בהשראת ביל גייטס, שדיבר ביפן בשנת 1995, עבר לעמק הסיליקון בשנת 1997 כדי להצטרף לפריחה הטכנולוגית.
באותה תקופה יואן דיבר מעט מאוד אנגלית, והגיש בקשה תשע פעמים לפני שקיבל ויזה לארצות הברית.
עם הגעתו לארצות הברית הצטרף יואן ל-WebEx, סטארט-אפ לוועידת רשת, שם היה אחד מ-20 העובדים הראשונים.
החברה נרכשה על ידי סיסקו מערכות בשנת 2007, אז הפך לסגן נשיא להנדסה.
בשנת 2011, יואן הציג מערכת ועידת וידאו חדשה המותאמת לסמארטפונים להנהלת סיסקו.
כשהרעיון נדחה, יואן עזב את סיסקו כדי להקים חברה משלו, Zoom Video Communications.
בשנת 2019 הפכה זום לחברה ציבורית באמצעות הנפקה ראשונית לציבור, אז הפך יואן למיליארדר.
עושרו גדל בעיקר במהלך מגפת הקורונה, עקב המעבר לעבודה והוראה מקוונת.
ב-1 בספטמבר 2020 נאמד שוויו הנקי של יואן הוא 16.4 מיליארד דולר, נתון גבוה ב-360% מהשווי הנקי שלו בתחילת השנה.
יואן הוגדר איש העסקים של השנה על ידי המגזין טיים.
אריק וולפגנג וייסשטיין הוא אנציקלופדיסט אמריקאי שיצר ומתחזק את MathWorld ואת "Eric Weisstein's World of Science" (או ScienceWorld).
הוא מחבר האנציקלופדיה המתמטית של CRC.
בשנת 1990 סיים בהצטיינות תואר ראשון בפיזיקה באוניברסיטת קורנל עם חוג משני באסטרונומיה.
במהלך קיציו הרחק מקורנל, השתתף ויסשטיין במחקר במצפה הכוכבים ארסיבו, מתקן טלסקופ רדיו בפוארטו ריקו שהופעל על ידי קורנל.
בשנת 1993 סיים לימודים לתואר שני באסטרונומיה פלנטרית מהמכון הטכנולוגי של קליפורניה (Caltech).
כסטודנט לתואר שני השתתף גם במחקר במרכז טיסות החלל גודארד בגרינבלט, MD.
במהלך שהותו בגודארד, וייסשטיין השתתף בפיתוח תוכנת הדמיית הוריקנים.
בשנת 1996 קיבל תואר דוקטור באסטרונומיה פלנטרית, מהחטיבה למדעי גאולוגיה פלנטרית של המכון הטכנולוגי של קליפורניה.
כותרתה של עבודת הדוקטורט שלו Millimeter/Submillimeter Fourier Transform Spectroscopy of Jovian Planet Atmospheres, שהושלמה בהנחיית יועץ הפקולטה דיווי מוהלמן ובשיתוף עם יוג'ין סרבין, שהוא כיום חבר במעבדה להנעה סילונית (JPL) של Caltech.
אריק ז'וניור דינה אבימבה הוא כדורגלן קמרוני-צרפתי המשחק בעמדת הקשר בקבוצת ברסט מהליג 1 בהשאלה איינטרכט פרנקפורט.
דינה אבימבה גדל במחלקת הנוער של פריז סן-ז'רמן מליגת העל הצרפתית.
בעונת שיחק בקבוצת המילואים של המועדון.
ב-5 ביולי 2019 הושאל דינה אבימבה ללה האבר מליגת המשנה הצרפתית.
ב-26 ביולי ערך דינה אבימבה את הופעת הבכורה שלו במועדון, בתיקו 2-2 נגד אז'אקסיו במסגרת המחזור הראשון בליגה לעונת .
ב-30 באוגוסט הבקיע דינה אבימבה את שער הבכורה שלו במועדון, בניצחון 0–3 על קן במסגרת המחזור השישי בליגה.
בסך הכל ערך דינה אבימבה 25 הופעות ליגה במועדון, בהן הבקיע שלושה שערים.
ב-6 ביולי 2020 הושאל דינה אבימבה לדיז'ון מליגת העל הצרפתית.
ב-22 באוגוסט הוא ערך את הופעת הבכורה שלו במועדון, בהפסד 0–1 לאנז'ה במסגרת המחזור הראשון בליגה לעונת 2020/2021. ב-27 בספטמבר הבקיע דינה אבימבה את שערו היחיד במועדון, בתיקו 2-2 נגד מונפלייה במסגרת המחזור החמישי בליגה.
בסך הכל ערך 30 הופעות ליגה במועדון.
דינה אבימבה חזר לפריז סן-ז'רמן לקראת עונת 2021/2022. ב-1 באוגוסט 2020 ערך את הופעת הבכורה שלו במועדון, בהפסד 0–1 לליל במסגרת גביע האלופות הצרפתי.
ב-7 באוגוסט ערך דינה אבימבה את הופעת הבכורה שלו בליגה במדי המועדון, בניצחון 1–2 על טרואה במסגרת המחזור הראשון בליגה.
ב-21 באוגוסט 2022 הושאל לאיינטרכט פרנקפורט לעונה אחת עם אופציית רכישה.
ב-30 במאי 2023 מימשה פרנקפורט את אופציית הרכישה שלה ודינה אבימבה הפך לשחקן פרנקפורט.
ב-1 בספטמבר 2025 הושאל דינה אמבימבה לברסט מהליג 1 לעונה אחת עם אופציית רכישה.
אריק ווארבורג (1892 - 1969) היה רופא יהודי-דני, פרופסור לרפואה פנימית באוניברסיטת קופנהגן ורופאו האישי של כריסטיאן העשירי, מלך דנמרק.
ווארבורג החל את עבודתו המקצועית במעבדתו של קארל אלברט האסלבאך במחקר בממשק של פיזיולוגיה וכימיה פיזיקלית.
בשנת 1922 הוא הגיש את עבודת הדוקטורט שלו על "תרכובות חומצה פחמתית ופעילות יוני מימן בדם ותמיסות מלח.
הבעיות שהעסיקו אותו היו חקירת הבסיס לשווי המשקל בין פחמן דו-חמצני וביקרבונט בדם וביסוס ייצוג מתמטי של הקשר בין כמות החומצה פחמתית בדם והתגובה שלו.
העומק המתמטי של התיזה שלו היה יוצא דופן עבור רופאים.
בתיזה שלו, טבע ווארבורג את המושג אוסמולריות (הידוע גם כ"כריכוז אוסמטי").
בהמשך התעניין וארבורג באלקטרוקרדיוגרם, קבע כללים להפעלה נכונה שלו והראה שניתן להשתמש בזיהוי היפוקסיה באלקטרוקרדיוגרם לגילוי מחלת לב איסכמית.
במקביל למחקריו במעבדה, התמחה ווארבורג ברפואה פנימית בבית החולים העירוני של קופנהגן.
מסוף שנות ה-20 הקדיש ווארבורג חלק נכבד ממחקריו לבעיות לב עד שנהיה מומחה עולמי לבעיות לב.
בשנת 1931 הופקד ווארבורג על הקתדרה לרפואה קלינית באוניברסיטת קופנהגן.
בהמשך ווארבורג היה מנהל מחלקה בבית החולים המלכותי בקופנהגן.
בעקבות פיזור הממשלה הדנית על ידי הנאצים באוגוסט 1943 נעצר ווארבורג יחד עם יהודים אחרים כדי לשלחם להשמדה.
בהתערבותו של כריסטיאן העשירי, מלך דנמרק הוא שוחרר ושב לעבודתו בבית החולים הממשלתי בקופנהגן.
באפריל 1944 ירו לעברו שני מתנקשים בבית החולים אך החטיאו את מטרתם.
לתקופה מסוימת היה ווארבורג רקטור אוניברסיטת קופנהגן.
בשנים 1945–1949 ושוב בשנים 1963–1964 היה ווארבורג נשיא האגודה הדנית להיסטוריה של הרפואה.
במאי 1948 עמד ווארבורג בראש מגבית בדנמרק למען ההגנה.
בשנת 1953 היה חבר בוועד ידידי מכון ויצמן בדנמרק.
אריק רוס ויינשטיין (נולד ב-25 באוקטובר 1965) הוא מנהל קרן גידור אמריקאי ומנחה פודקאסט אמריקאי-יהודי.
יש לו דוקטורט בפיזיקה מתמטית מאוניברסיטת הרווארד.
ויינשטיין נולד ב-26 בינואר 1965 בעיר לוס אנג'לס אשר במדינת קליפורניה.
לויינשטיין היה עניין רב במתמטיקה ובפיזיקה תאורטית עוד מגיל צעיר.
בצעירותו ויינשטיין למד באוניברסיטת פנסילבניה, שם הוא קיבל תואר ראשון במתמטיקה, וב-1992 קיבלט דוקטורט בפיזיקה מתמטית מאוניברסיטת הרווארד.
וינשטיין החליט לבסוף לעזוב את האקדמיה לאחר שעבד בין היתר במכון הטכנולוגי של מסצ'וסטס ובאוניברסיטה העברית בירושלים.
משנת 2005 הוא עובד עבור קרן הגידור הקליפורנית ת'יל קפיטל, שם הוא משמש כמנכ"ל.
וינשטיין תרם תרומה משמעותית לתחום המתמטיקה ועבודותיו פורסמו לאורך השנים בכתבי עת מדעיים נחשבים שונים.
וינשטיין הוא המנחה של פודקאסט בשם "הפורטל" בו הוא חוקר מגוון רחב של נושאים, כולל מתמטיקה, פיזיקה, כלכלה וסוגיות חברתיות שונות.
אריק טולדנו הוא במאי קולנוע תסריטאי ומפיק סרטים יהודי-צרפתי.
הוא עובד ביחד עם אוליביה נקש.
טולדנו נולד בפריז וגדל בורסאי.
טולדנו ונקש נפגשו במחנה קיץ בשנות ה-80 והם חברים כבר מגיל ההתבגרות.
ב-1989 עם סיום לימודי התיכון למד שנה ב.
בשנת 1993 קיבל תואר ראשון בספרות וקולנוע באוניברסיטת פריז ובשנת 1995 סיים תואר שני במדע המדינה בסורבון עם התמחות בסוציולוגיה פוליטית.
ב-1995 נפגש שוב עם נקש בכנס אנימטורים והחלו לעבוד ביחד.
ב-2011 יצא סרטם הגדול "מחוברים לחיים" בכיכובם של פרונסואה קלוזה ועומאר סיץ מגולל את יחסיהם של אריסטוקרט עשיר, משותק מהצוואר ומטה עם המטפל שלו, צעיר סנגלי מהפרוורים.
במתקפת הפתע על ישראל ב-7 באוקטובר 2023 נרצח בשדרות, בן דוד שלו, אלון עמרם טולדנו, בדרכו לבית הכנסת.
אריק נורמן וולפסון היה פזמונאי, סולן, מפיק, פסנתרן ממוצא יהודי ויוצר שותף של להקת "The Alan Parsons Project", שמכרה מעל 50 מיליון אלבומים ברחבי העולם.
וולפסון גם פיתח קריירה בתיאטרון מוזיקלי.
וולפסון נולד למשפחה יהודית באזור צ'רינג קרוס בגלאזגו, שם הייתה משפחתו בעלת חנות הרהיטים Elders.
הוא גדל באזור פולוקסשילדס בדרום העיר והתחנך בבית הספר התיכון של גלאזגו.
התעניינותו של וולפסון במוזיקה קיבלה השראה מדודו והוא לימד את עצמו לנגן בפסנתר.
לאחר שעזב את בית הספר, פלירטט לזמן קצר עם הפיכתו לרואה חשבון לפני שעבר ללונדון כדי לחפש הזדמנויות בתעשיית המוזיקה.
כשהגיע ללונדון ב-1963 מצא עבודה כפסנתרן.
המפיק הנוכחי של הרולינג סטונז, אנדרו לוג אולדהם, החתים אותו ככותב שירים.
בשנים הבאות כתב וולפסון שירים לאמנים כמו מריאן פיית'פול, פרנק איפילד, ג'ו דאסין, הטרמלוס, מארי (זמרת צרפתייה), מרמלדה, דייב ברי, ופיטר נון.
בבוא העת חתם וולפסון על עסקאות הוצאה לאור נוספות, כאשר שירים נוספים שלו אומצו על ידי אמני הקלטה מובילים, ברחבי אירופה ואמריקה.
הוא גם חתם על חוזה עם Southern Music, שם עבד לצד מלחינים ותמלילנים כמו אנדרו לויד ובר וטים רייס.
בשנת 1971, בעזרתם של אריק סטיוארט, קווין גודלי, לול קרם וגרהאם גולדמן (שהפך מאוחר יותר ל-10cc), הופק סינגל תחת השם אריק אלדר ("San Tokay" ו-"Sunflower") והופץ בפיליפס הבריטית ובפיליפס האמריקאית.
לאחר מכן הפיק וולפסון סינגל של גרהאם גולדמן ("Nowhere to Go" ו-"Growing Older") שיצא בשנת 1972 ברשת CBS הבריטית.
בסוף שנות ה-60 ותחילת שנות ה-70 היה וולפסון מפיק עצמאי במספר חברות תקליטים, ועבד עם אמנים כמו דייב ברי, The Equals, The Tremeloes וב-1973 דארן ברן.
למרות הצלחתו, הוא גילה שלא קל להתפרנס ככותב שירים והחליט לנסות ניהול אמנים.
המעבר שלו לניהול היה מוצלח מיד.
שתי ההחתמות הראשונות שלו היו קארל דאגלס (שתקליטו "Kung Fu Fighting" היה אחד הלהיטים הנמכרים ביותר בכל הזמנים) והמהנדס/מפיק אלן פרסונס.
בשנת 1974 פגש וולפסון את המפיק אלן פרסונס באולפני אבי רוד בלונדון, שם עבדו השניים על פרויקטים שונים.
פרסונס ביקש מוולפסון להיות המנהל שלו והם עבדו יחד עם מספר להקות ואמנים כולל פיילוט, קוקני רבל, ג'ון מיילס, אל סטיוארט, אמברוסיה וההוליס.
לאחר מכן, וולפסון ופרסונס הקימו את The Alan Parsons Project, השם נועד במקור ככותרת עבודה לפרויקט המשותף שלהם.
בין השנים 1976 ל-1987, וולפסון ופרסונס שיתפו פעולה בניסוח המילים של כל עשרת האלבומים של The Alan Parsons Project, שהגיעו למכירות אלבומים ברחבי העולם ביותר מ-50 מיליון.
בכל אלבום של הפרויקט, וולפסון היה שר רצועה ווקאלית מנחה לכל שיר, שהסולנים המובילים של האלבום בסופו של דבר היו משתמשים בה כרפרנס.
Freudiana היה אמור להיות האלבום ה-11 של The Alan Parsons Project, אך וולפסון היה להוט לבחון את האפשרות לממש את הפרויקט כמחזמר.
במהלך הקלטת האלבום, בריאן ברולי הכיר את וולפסון והבטיח לנווט את האלבום לכיוון חדש זה.
ברולי היה בעבר שותף עם אנדרו לויד ובר, ויחד הם יצרו מחזות זמר כמו Cats.
עם קצת עזרה מברולי, וולפסון הצליח להפוך את Freudiana למחזמר בימתי.
לפני שההפקה הבימתית של Freudiana נפתחה בשנת 1990 בווינה, יצא אלבום אולפן באורך כפול.
המחזמר זכה להצלחה, ותוכנן שהמופע יעלה בערים נוספות.
עם זאת, התוכניות הוקפאו כאשר פרצה תביעה משפטית בין ברולי לוולפסון, שכל אחד מהם נאבק על השליטה בפרויקט.
וולפסון נפטר מסרטן הכליה בלונדון ב-2 בדצמבר 2009. הוא הותיר אחריו אישה, בנות סאלי סדון ולורנה קובינגטון וארבעה נכדים.
הוא נקבר בבית הקברות קת'קארט ליד גלאזגו.
אריק יַאנְזָ'ה (בסלובנית: Erik Janža; נולד ב-21 ביוני 1993) הוא כדורגלן סלובני המשחק בעמדת המגן השמאלי בגורניק זאבז'ה מליגת העל הפולנית, בה הוא גם משמש כקפטן, ובנבחרת סלובניה.
יאנז'ה החל את הקריירה שלו במועדון מורה 05 בשנת 2010. יחד עם מורה 05, הוא הגיע לשלב הפלייאוף של הליגה האירופית בעונת 2012/13, אך הודח על ידי לאציו.
לאחר מכן, עבר יאנז'ה מספר מעברים מקומיים בסלובניה, כששיחק בדומז'אלה (ינואר 2013) ומריבור (ינואר 2015), שם זכה באליפות סלובניה ובגביע הסלובני.
ב-2017 עבר יאנז'ה לצ'כיה שם שיחק בויקטוריה פלזן, אך הושאל בהמשך לקבוצת פאפוס מקפריסין.
ביולי 2018 עבר לשחק באוסייק הקרואטית.
ב-2019 חתם יאנז'ה על חוזה לשנתיים עם גורניק זאבז'ה, מועדון מהליגה הפולנית הבכירה.
ב-2021 הבקיע את שער הבכורה שלו עבור המועדון בניצחון 3:2 על לגיה ורשה.
לקראת עונת 2022/23 מונה יאנז'ה לקפטן הקבוצה.
ב-2024 האריך את חוזהו בגורניק זאבז'ה עד לשנת 2026.
בנוסף לקריירת המועדונים שלו, יאנז'ה גם מייצג את סלובניה ברמות הנבחרת הצעירה, החל מרמת הנערים (תחת 16) ועד לרמת הנוער (תחת 21).
הוא ערך את הבכורה שלו בנבחרת הבוגרת ב-18 בנובמבר 2014, בהפסד 1:0 במשחק ידידות מול קולומביה.
ב-14 באוקטובר 2023 הבקיע את שער הבכורה שלו במדים הלאומיים בניצחון 3:0 על פינלנד במסגרת מוקדמות יורו 2024.
ב-7 ביוני 2024 זומן יאנז'ה לסגל בן 26 השחקנים ליורו 2024. במשחק הפתיחה, הבקיע יאנז'ה את שער השוויון בתיקו 1:1 מול דנמרק, שהיה השער הראשון של סלובניה באליפות אירופה מאז השתתפותם האחרונה לפני 24 שנים.
אריק כהן (נולד ב-18 ביוני 1932) הוא סוציולוג ואנתרופולוג ישראלי, פרופסור אמריטוס במחלקה לסוציולוגיה ואנתרופולוגיה באוניברסיטה העברית בירושלים ומחשובי החוקרים בעולם בתחום הסוציולוגיה והאנתרופולוגיה של התיירות.
כהן נולד והתחנך בעיר זאגרב בקרואטיה.
ב-1949 הגיע, עם משפחתו, לישראל.
לאחר שירותו הצבאי, החל ללמוד סוציולוגיה באוניברסיטה העברית בירושלים וסיים שם תואר ראשון, שני ושלישי.
בין המורים שהוא מזכיר ושהשפיעו עליו בראשית דרכו באוניברסיטה העברית ניתן למנות את פרופ' יונינה גרבר-טלמון, פרופ' שמואל נח איזנשטדט ופרופ' יוסף בן דוד.
בשנים 1954–1958 למד לתואר ראשון בסוציולוגיה וכלכלה.
בשנים 1958–1962 למד לתואר שני בסוציולוגיה ובפילוסופיה של הדת.
עבודת הגמר שלו בתואר שני עסקה בעיירת פיתוח ישראלית.
בשנת 1965 נסע לאוניברסיטת מנצ'סטר והשתלם שם, במשך 7 חודשים, במחלקה לאנתרופולוגיה תחת הנחייתו של האנתרופולוג הבריטי-יהודי פרופ' מקס גלקמן.
את עבודת הדוקטור שלו, שעסקה במבנה הכוח בעיירות הפיתוח בישראל, כתב בהנחייתו של פרופ' יוסף בן דוד.
עם סיום לימודיו התמנה כמרצה במחלקה לסוציולוגיה ואנתרופולוגיה באוניברסיטה העברית.
בשנת 1972 התמנה למרצה בכיר.
בשנת 1976 לפרופסור חבר ובשנת 1982 לפרופסור מן המניין.
בשנים 1978–1982 שימש כראש המחלקה לסוציולוגיה ואנתרופולוגיה.
בשנים 1988–1992 שימש כדיקן הפקולטה למדעי החברה.
בשנת 2000 פרש לגמלאות כפרופסור אמריטוס והעתיק את מקום פעילותו העיקרי לתאילנד.
במשך השנים שהה כהן כפרופסור אורח באוניברסיטאות שונות: בשנים 1972–1973 שהה באוניברסיטה הלאומית של סינגפור, בשנים 1974–1975 שהה בקמפוס של אוניברסיטת דרום האוקיינוס השקט בפיג'י ובשנים 1978–1979 שהה ב בגרמניה.
משנת 2013 הוא לימד בתוכנית בין-לאומית באוניברסיטת זאגרב העוסקת בעולם החברתי סביב הים האדריאטי.
בכך חידש כהן את הקשר בינו לבין העיר זאגרב אותה נאלץ לעזוב בגיל 17 ובה לא ביקר שנים רבות.
בשנת 2023 קיבל תואר דוקטור לשם כבוד מאוניברסיטת זאגרב.
מנישואיו הראשונים הוא אב ל-5 ילדים בוגרים.
התגורר בשכונת המושבה הגרמנית (ירושלים).
לאחר שפרש לגמלאות ולאחר שאשתו נפטרה, הוא חי בתאילנד עם אשתו השנייה.
כהן, התחיל את דרכו כסוציולוג, אך פנה במהלך הקריירה למחקרים אנתרופולוגים והיה לאחד מחלוצי המחקר החברתי בתחום התיירות בעולם.
מחקרו האנתרופולוגי הראשון בשנת 1966 התמקד ביחסים בין צעירים ערבים לתיירות מסקנדינביה בעכו.